Document ID: 31996R1582

ΚΑΝΟΝΙΣΜΟΣ (ΕΚ) αριθ. 1582/96 ΤΟΥ ΣΥΜΒΟΥΛΙΟΥ της 30ής Ιουλίου 1996 για την τροποποίηση του κανονισμού (ΕΟΚ) αριθ. 3089/78 περί θεσπίσεως γενικών κανόνων που αφορούν την ενίσχυση στην κατανάλωση του ελαιόλαδου
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό αριθ. 136/66/ΕΟΚ του Συμβουλίου, της 22ας Σεπτεμβρίου 1966, περί κοινής οργανώσεως αγοράς στον τομέα των λιπαρών ουσιών (1), και ιδίως το άρθρο 11 παράγραφος 7,
την πρόταση της Επιτροπής (2),
Εκτιμώντας ότι ο κανονισμός αριθ. 136/66/ΕΟΚ, μετά την τελευταία τροποποίησή του από τον κανονισμό (ΕΚ) αριθ. 1581/96, δεν προβλέπει πλέον στο άρθρο 11 την κοινοτική καταγωγή του ελαιόλαδου ως όρο για το δικαίωμα της ενίσχυσης στην κατανάλωση 7 ότι κατά συνέπεια δεν είναι πλέον απαραίτητο να προβλέπονται έλεγχοι σχετικά με την κοινοτική καταγωγή του προϊόντος, ούτε να διατηρηθεί το σύστημα εγγυήσεων για τη θέση σε ελεύθερη κυκλοφορία του ελαιόλαδου που εισάγεται από τρίτες χώρες 7 ότι εντούτοις η θέση σε ελεύθερη κυκλοφορία του ελαιόλαδου καταγωγής Τυνησίας, το οποίο εισάγεται στο πλαίσιο ποσοστώσεως βάσει ειδικού καθεστώτος, πρέπει να εξακολουθήσει να υπόκειται στη σύσταση εγγύησης, δεδομένου ότι στον καθορισμό του μειωμένου τέλους που εφαρμόζεται για το εν λόγω έλαιο δεν λαμβάνεται υπόψη η εγγύηση που έχει συσταθεί προγενέστερα για όλες τις ποσότητες ελαιόλαδου που τίθεται σε ελεύθερη κυκλοφορία,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3089/78 (3) τροποποιείται ως εξής:
1. Στο άρθρο 4 παράγραφος 1 εισαγωγική φράση, οι όροι «που παράγεται εντός της Κοινότητας» καταργούνται.
2. Στο άρθρο 7 στοιχεία α) και β), οι όροι «κοινοτικής καταγωγής» καταργούνται 7
3. Το άρθρο 9 αντικαθίσταται από το ακόλουθο κείμενο:
«Άρθρο 9
Η θέση σε ελεύθερη κυκλοφορία εντός της Κοινότητας ελαιόλαδου το οποίο υπάγεται στον κωδικό ΣΟ 1509 10, καταγωγής Τυνησίας, και το οποίο εισάγεται στο πλαίσιο ειδικού καθεστώτος εντός ορισμένου ποσοτικού ορίου, υπόκειται στη σύσταση εγγύησης. Το ύψος της εν λόγω εγγύησης ισούται με το τμήμα της ενίσχυσης στην κατανάλωση, το οποίο θα κατεβάλετο τις επιχειρήσεις συσκευασίας για την ίδια ποσότητα ελαιόλαδου, που ισχύει κατά την εκπλήρωση των τελωνειακών διατυπώσεων για τη θέση του ελαιόλαδου σε ελεύθερη κυκλοφορία. Εντούτοις, σε περίπτωση απόφασης που τροποποιεί αισθητά την ενίσχυση στην κατανάλωση, η Επιτροπή δύναται να προσαρμόσει, από την ημερομηνία της εν λόγω απόφασης, το ποσό της εγγύησης για να ληφθεί υπόψη η εν λόγω τροποποίηση. Η εγγύηση αποδεσμεύεται μόλις ο ενδιαφερόμενος προσκομίσει την απόδειξη ότι το συγκεκριμένο ελαιόλαδο βρίσκεται σε κατάσταση λόγω της οποίας δεν δύναται να τύχει ούτε της ενίσχυσης στην κατανάλωση ούτε της επιστροφής κατά την παραγωγή που αναφέρεται στο άρθρο 20α του κανονισμού αριθ. 136/66/ΕΟΚ.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την 1η Ιουλίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιουλίου 1996.

Labels: 18
3
17
5